CELEX: 62012CA0522
Language: el
Date: 2013-11-07 00:00:00
Title: Υπόθεση C-522/12: Απόφαση του Δικαστηρίου (έβδομο τμήμα) της 7ης Νοεμβρίου 2013 [αίτηση του Bundesarbeitsgericht (Allemagne) για την έκδοση προδικαστικής αποφάσεως] — Tevfik Isbir κατά DB Services GmbH (Προδικαστική παραπομπή — Ελεύθερη παροχή υπηρεσιών — Απόσπαση εργαζομένων — Οδηγία 96/71/ΕΚ — Όρια κατώτατου μισθού — Κατ’ αποκοπήν ποσά και εισφορά του εργοδότη σε πολυετές αποταμιευτικό πρόγραμμα υπέρ των μισθωτών υπαλλήλων του)

11.1.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 9/14
            
         Απόφαση του Δικαστηρίου (έβδομο τμήμα) της 7ης Νοεμβρίου 2013 [αίτηση του Bundesarbeitsgericht (Allemagne) για την έκδοση προδικαστικής αποφάσεως] — Tevfik Isbir κατά DB Services GmbH
   (Υπόθεση C-522/12) (1)
   
   (Προδικαστική παραπομπή - Ελεύθερη παροχή υπηρεσιών - Απόσπαση εργαζομένων - Οδηγία 96/71/ΕΚ - Όρια κατώτατου μισθού - Κατ’ αποκοπήν ποσά και εισφορά του εργοδότη σε πολυετές αποταμιευτικό πρόγραμμα υπέρ των μισθωτών υπαλλήλων του)
   2014/C 9/21
   Γλώσσα διαδικασίας: η γερμανική
   
      Αιτούν δικαστήριο
   
   Bundesarbeitsgericht
   
      Διάδικοι στην υπόθεση της κύριας δίκης
   
   Tevfik Isbir
   
      κατά
   
   DB Services GmbH
   
      Αντικείμενο
   
   Αίτηση προδικαστικής αποφάσεως — Bundesarbeitsgericht — Ερμηνεία του άρθρου 3, παράγραφος 1, πρώτο εδάφιο, στοιχείο γ', της οδηγίας 96/71/ΕΚ του Ευρωπαϊκού Κοινοβουλίου και του Συμβουλίου, της 16ης Δεκεμβρίου 1996, σχετικά με την απόσπαση εργαζομένων στο πλαίσιο παροχής υπηρεσιών (ΕΕ 1997, L 18, σ. 1) — Υπολογισμός του κατώτατου μισθού — Ζήτημα κατά πόσον πρέπει να συνυπολογιστεί εισφορά σε μακροπρόθεσμο αποταμιευτικό πρόγραμμα, την οποία καταβάλλει ο εργοδότης υπέρ των εργαζομένων — Περίπτωση κατά την οποία οι εργαζόμενοι έχουν δικαίωμα ρευστοποιήσεως των παροχών αυτών μόνο μετά την παρέλευση πολλών ετών
   
      Διατακτικό
   
   Το άρθρο 3, παράγραφος 1, δεύτερη περίπτωση, στοιχείο γ', της οδηγίας 96/71/ΕΚ του Ευρωπαϊκού Κοινοβουλίου και του Συμβουλίου, της 16ης Δεκεμβρίου 1996, σχετικά με την απόσπαση εργαζομένων στο πλαίσιο παροχής υπηρεσιών, έχει την έννοια ότι επιτρέπει τον συνυπολογισμό στον κατώτατο μισθό στοιχείων της αμοιβής τα οποία δεν μεταβάλλουν τη σχέση μεταξύ, αφενός, της παροχής του εργαζομένου και, αφετέρου, της αντιπαροχής που αυτός λαμβάνει ως αμοιβή για την εργασία του. Στο αιτούν δικαστήριο απόκειται να ελέγξει αν αυτό συμβαίνει στην περίπτωση των επίμαχων στην υπόθεση της κύριας δίκης στοιχείων της αμοιβής του ενδιαφερομένου.
   
      (1)  ΕΕ C 32 της 2.2.2013.